title: Provedbena uredba Komisije (EU) 2018/660 оd 26. travnja 2018. o produljenju odobrenja aktivne tvari bentazon u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

text:
               30.4.2018

               HR

               Službeni list Europske unije

               L 110/122

         PROVEDBENA UREDBA KOMISIJE (EU) 2018/660
   оd 26. travnja 2018.
   o produljenju odobrenja aktivne tvari bentazon u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
   budući da:

               (1)

               Direktivom Komisije 2000/68/EZ (2) bentazon uvršten je u Prilog I. Direktivi Vijeća 91/414/EEZ (3) kao aktivna tvar.

               (2)

               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Odobrenje aktivne tvari bentazon, kako je navedena u dijelu A Priloga Provedbenoj uredbi Komisije (EU) br. 540/2011, istječe 30. lipnja 2018.

               (4)

               Zahtjev za produljenje uvrštenja tvari bentazon u Prilog I. Direktivi Vijeća 91/414/EEZ podnesen je u skladu s člankom 4. Uredbe Komisije (EU) br. 1141/2010 (5) u roku predviđenom tim člankom.

               (5)

               Podnositelji zahtjeva dostavili su dodatnu dokumentaciju u skladu sa zahtjevima iz članka 9. Uredbe (EU) br. 1141/2010. Država članica izvjestiteljica utvrdila je da je zahtjev potpun.

               (6)

               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 8. siječnja 2014. Europskoj agenciji za sigurnost hrane („Agencija”) i Komisiji.

               (7)

               Agencija je izvješće o procjeni produljenja dostavila na podnošenje primjedbi podnositeljima zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

               (8)

               Agencija je 20. travnja 2015. Komisiji dostavila zaključak (6) o tome može li se pretpostaviti da bentazon ispunjava mjerila za odobravanje iz članka 4. Uredbe (EZ) br. 1107/2009. Komisija je 8. listopada 2015. Stalnom odboru za bilje, životinje, hranu i hranu za životinje dostavila nacrt izvješća o pregledu za bentazon.

               (9)

               Podnositeljima zahtjeva omogućeno je podnošenje primjedbi na nacrt izvješća o pregledu.

               (10)

               Za jednu ili više reprezentativnih uporaba najmanje jednog sredstva za zaštitu bilja koje sadržava bentazon utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je primjereno produljiti odobrenje za bentazon.

               (11)

               Međutim, više je država članica u svojim nacionalnim programima praćenja podzemnih voda utvrdilo postojanje bentazona u podzemnim vodama, a EFSA je navela da se pri određenim uporabama i u osjetljivim uvjetima tla onečišćenje podzemnih voda ne može isključiti.

               (12)

               Stoga, s obzirom na rezultate nacionalnih programa praćenja podzemnih voda i imajući na umu potrebu da se osigura razina sigurnosti i zaštite u skladu s visokom razinom zaštite koja se traži u Uniji, primjereno je predvidjeti produljenje odobrenja bentazona za razdoblje od sedam godina, kojim se osigurava prioritetna ponovna procjena bentazona u odnosu na druge aktivne tvari, a time se također omogućuje da se u obzir uzmu ažurirani rezultati nacionalnih programa praćenja podzemnih voda.

               (13)

               Procjena rizika za produljenje odobrenja aktivne tvari bentazon temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju bentazon. Stoga je primjereno ukinuti ograničenje za uporabu te tvari isključivo kao herbicida.

               (14)

               U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja. Posebno je primjereno zatražiti dodatne potvrdne informacije.

               (15)

               Prilog Provedbenoj uredbi (EU) br. 540/2011 trebalo bi na odgovarajući način izmijeniti.

               (16)

               Provedbenom uredbom Komisije (EU) 2017/841 (7) rok valjanosti odobrenja za bentazon produljen je do 30. lipnja 2018. kako bi se postupak produljenja mogao završiti prije isteka roka valjanosti odobrenja te tvari. Međutim, s obzirom na to da je odluka o produljenju odobrenja donesena već i prije tog datuma, ova Uredba trebala bi se primjenjivati od 1. lipnja 2018.

               (17)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari bentazon produljuje se kako je utvrđeno u Prilogu I.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. lipnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. travnja 2018.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Direktiva Komisije 2000/68/EZ od 23. listopada 2000. o uključivanju aktivne tvari (bentazon) u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (SL L 276, 28.10.2000., str. 41.).

      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).

      (6)  EFSA Journal 2015.; 13(4):4077, 153 str. doi:10.2903/j.efsa.2015.4077.

      (7)  Provedbena uredba Komisije (EU) 2017/841 od 17. svibnja 2017. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari: alfa-cipermetrin, Ampelomyces quisqualis soja: aq 10, benalaksil, bentazon, bifenazat, bromoksinil, karfentrazon etil, klorprofam, ciazofamid, desmedifam, dikvat, DPX KE 459 (flupirsulfuron-metil), etoksazol, famoksadon, fenamidon, flumioksazin, foramsulfuron, Gliocladium catenulatum soja: j1446, imazamoks, imazosulfuron, izoksaflutol, laminarin, metalaksil-m, metoksifenozid, milbemektin, oksasulfuron, pendimetalin, fenmedifam, pimetrozin, s-metolaklor i trifloksistrobin (SL L 125, 18.5.2017., str. 12.).

      PRILOG I.

                  Uobičajeni naziv, identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                  Bentazon
                  CAS br. 25057-89-0
                  CIPAC br. 366

                  3-izopropil-1H-2,1,3-benzotiadiazin-4(3H)-on 2,2- dioksid

                  ≥ 960 g/kg
                  1,2-dikloroetan < 3 mg/kg

                  1. lipnja 2018.

                  31. svibnja 2025.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za bentazon, a posebno njegovi dodaci I. i II.
                  U toj ukupnoj ocjeni države članice moraju obratiti posebnu pozornost na sljedeće:

                              —

                              tehničke specifikacije,

                              —

                              zaštitu korisnika sredstava i radnika,

                              —

                              rizik za ptice i sisavce,

                              —

                              zaštitu podzemnih voda – posebno, ali ne samo – u zaštićenim područjima pitke vode i moraju pažljivo razmotriti vremensko razdoblje primjene, tlo i/ili klimatske uvjete.

                        Uvjeti uporabe prema potrebi uključuju mjere za smanjenje rizika.
                  Podnositelj zahtjeva dužan je Komisiji, državama članicama i Agenciji do 1. veljače 2019. dostaviti potvrdne informacije o ispitivanju razine 2/3, kako je trenutačno navedeno u konceptualnom okviru OECD-a, kojim se ispituje mogućnost endokrinih učinaka bentazona.

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

      PRILOG II.
      Prilog Provedbenoj uredbi (EU) br. 540/2011 mijenja se kako slijedi:

                  1.

                  U dijelu A briše se unos 11. za bentazon.

                  2.

                  U dijelu B dodaje se sljedeći unos:

                              Broj

                              Uobičajeni naziv, identifikacijski brojevi

                              Kemijski naziv prema IUPAC-u

                              Čistoća (1)

                              Datum odobrenja

                              Prestanak odobrenja

                              Posebne odredbe

                              „120

                              Bentazon
                              CAS br. 25057-89-0
                              CIPAC br. 366

                              3-izopropil-1H-2,1,3-benzotiadiazin-4(3H)-on 2,2- dioksid

                              ≥ 960 g/kg
                              1,2-dikloroetan < 3 mg/kg

                              1. lipnja 2018.

                              31. svibnja 2025.

                              Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za bentazon, a posebno njegovi dodaci I. i II.
                              U toj ukupnoj ocjeni države članice moraju obratiti posebnu pozornost na sljedeće:

                                          —

                                          tehničke specifikacije,

                                          —

                                          zaštitu korisnika sredstava i radnika,

                                          —

                                          rizik za ptice i sisavce,

                                          —

                                          zaštitu podzemnih voda – posebno, ali ne samo – u zaštićenim područjima pitke vode i moraju pažljivo razmotriti vremensko razdoblje primjene, tlo i/ili klimatske uvjete.

                                    Uvjeti uporabe prema potrebi uključuju mjere za smanjenje rizika.
                              Podnositelj zahtjeva dužan je Komisiji, državama članicama i Agenciji do 1. veljače 2019. dostaviti potvrdne informacije o ispitivanju razine 2/3, kako je trenutačno navedeno u konceptualnom okviru OECD-a, kojim se ispituje mogućnost endokrinih učinaka bentazona.”

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.


title: Provedbena uredba Komisije (EU) 2018/670 оd 30. travnja 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari bromukonazol, buprofezin, haloksifop-P i napropamid (Tekst značajan za EGP. )

text:
               3.5.2018

               HR

               Službeni list Europske unije

               L 113/1

         PROVEDBENA UREDBA KOMISIJE (EU) 2018/670
   оd 30. travnja 2018.
   o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari bromukonazol, buprofezin, haloksifop-P i napropamid
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
   budući da:

               (1)

               U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

               (2)

               Rok važenja odobrenja aktivnih tvari haloksifop-P i napropamid istječe 31. prosinca 2020.

               (3)

               Rok važenja odobrenja aktivnih tvari bromukonazol i buprofezin istječe 31. siječnja 2021.

               (4)

               Podneseni su zahtjevi za produljenje odobrenja aktivnih tvari obuhvaćenih ovom Uredbom u skladu s Provedbenom uredbom Komisije (EU) br. 844/2012 (3). Međutim, zbog razloga koji su izvan kontrole podnositelja zahtjeva, odobrenje za te tvari vjerojatno će isteći prije donošenja odluke o produljenju odobrenja tih tvari. Stoga je potrebno produljiti rok važenja tih odobrenja u skladu s člankom 17. Uredbe (EZ) br. 1107/2009.

               (5)

               S obzirom na vrijeme i sredstva koji su potrebni za dovršenje procjene zahtjevâ za produljenje odobrenja velikog broja aktivnih tvari za koje odobrenja istječu između 2019. i 2021., Provedbenom odlukom Komisije C(2016)6104 (4) utvrđen je program rada u kojemu se grupiraju slične aktivne tvari i određuju prioriteti na temelju pitanjâ sigurnosti za zdravlje ljudi i životinja ili za okoliš, kako je predviđeno člankom 18. Uredbe (EZ) br. 1107/2009.

               (6)

               Budući da aktivne tvari iz ove Uredbe nisu obuhvaćene prioritetnim kategorijama u Provedbenoj odluci C(2016)6104, rok važenja odobrenja za te tvari trebalo bi produljiti za dvije ili tri godine, uzimajući u obzir postojeći datum isteka odobrenja, činjenicu da u skladu s člankom 6. stavkom 3. Provedbene uredbe (EU) br. 844/2012 dopunsku dokumentaciju za aktivnu tvar treba dostaviti najkasnije 30 mjeseci prije isteka odobrenja, potrebu da se osigura ujednačena raspodjela odgovornosti i rada među državama članicama koje djeluju kao izvjestiteljice i suizvjestiteljice te raspoložive resurse potrebne za procjenu i donošenje odluke. Stoga je primjereno produljiti rok važenja odobrenja aktivne tvari buprofezin za dvije godine te rok važenja odobrenja aktivnih tvari bromukonazol, haloksifop-P i napropamid za tri godine.

               (7)

               S obzirom na cilj članka 17. prvog stavka Uredbe (EZ) br. 1107/2009, ako se dopunska dokumentacija ne dostavi u skladu s Provedbenom uredbom (EU) br. 844/2012 najkasnije 30 mjeseci prije datuma isteka odobrenja utvrđenog u Prilogu ovoj Uredbi, Komisija će kao datum isteka odobrenja odrediti isti datum koji je vrijedio prije donošenja ove Uredbe ili najraniji mogući datum nakon tog datuma.

               (8)

               S obzirom na cilj članka 17. prvog stavka Uredbe (EZ) br. 1107/2009, u slučajevima u kojima Komisija donese uredbu kojom se predviđa da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobrenje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se predviđa da se odobrenje aktivne tvari ne produljuje, ovisno o tome koji je datum kasniji. U slučajevima u kojima Komisija donese uredbu kojom se predviđa produljenje odobrenja aktivne tvari iz Priloga ovoj Uredbi, Komisija će nastojati, u skladu s okolnostima, odrediti najraniji mogući datum primjene.

               (9)

               Provedbenu uredbu (EU) br. 540/2011 trebalo bi stoga na odgovarajući način izmijeniti.

               (10)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 2018.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (3)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

      (4)  Provedbena odluka Komisije оd 28. rujna 2016. o uspostavi programa rada za procjenu zahtjeva za produljenje odobrenja aktivnih tvari koja istječu u 2019., 2020. i 2021. u skladu s Uredbom (EZ) br. 1107/2009 Europskog parlamenta i Vijeća (SL C 357, 29.9.2016., str. 9.).

      PRILOG
      Dio A Priloga Provedbenoj uredbi (EU) br. 540/2011 mijenja se kako slijedi:

                  1.

                  u šestom stupcu, prestanak odobrenja, u retku 309., haloksifop-P, datum se zamjenjuje datumom „31. prosinca 2023.”;

                  2.

                  u šestom stupcu, prestanak odobrenja, u retku 310., napropamid, datum se zamjenjuje datumom „31. prosinca 2023.”;

                  3.

                  u šestom stupcu, prestanak odobrenja, u retku 318., bromukonazol, datum se zamjenjuje datumom „31. siječnja 2024.”;

                  4.

                  u šestom stupcu, prestanak odobrenja, u retku 320., buprofezin, datum se zamjenjuje datumom „31. siječnja 2023.”.


title: Provedbena uredba Komisije (EU) 2018/679 оd 3. svibnja 2018. o produljenju odobrenja aktivne tvari forklorfenuron u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

text:
               4.5.2018

               HR

               Službeni list Europske unije

               L 114/18

         PROVEDBENA UREDBA KOMISIJE (EU) 2018/679
   оd 3. svibnja 2018.
   o produljenju odobrenja aktivne tvari forklorfenuron u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
   budući da:

               (1)

               Direktivom Komisije 2006/10/EZ (2) forklorfenuron uvršten je u Prilog I. Direktivi Vijeća 91/414/EEZ (3) kao aktivna tvar.

               (2)

               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Odobrenje aktivne tvari forklorfenuron, kako je navedena u dijelu A Priloga Provedbenoj uredbi (EU) br. 540/2011, istječe 31. listopada 2018.

               (4)

               Zahtjev za produljenje odobrenja aktivne tvari forklorfenuron podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

               (5)

               Podnositelj zahtjeva dostavio je dodatnu dokumentaciju u skladu sa zahtjevima iz članka 6. Uredbe (EU) br. 844/2012. Država članica izvjestiteljica utvrdila je da je zahtjev potpun.

               (6)

               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 27. svibnja 2016. Europskoj agenciji za sigurnost hrane („Agencija”) i Komisiji.

               (7)

               Agencija je izvješće o ocjeni produljenja dostavila na podnošenje primjedbi podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

               (8)

               Agencija je 31. svibnja 2017. Komisiji dostavila zaključak (6) o tome može li se pretpostaviti da forklorfenuron ispunjava mjerila za odobravanje iz članka 4. Uredbe (EZ) br. 1107/2009. Komisija je 5. listopada 2017. Stalnom odboru za bilje, životinje, hranu i hranu za životinje dostavila nacrt izvješća o produljenju za forklorfenuron.

               (9)

               Komisija je podnositelja zahtjeva pozvala da dostavi primjedbe o izvješću o pregledu za forklorfenuron. Podnositelj zahtjeva podnio je primjedbe, koje su pažljivo pregledane.

               (10)

               Za jednu ili više reprezentativnih uporaba najmanje jednog sredstva za zaštitu bilja koje sadržava tu aktivnu tvar utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena.

               (11)

               Procjena rizika za produljenje odobrenja aktivne tvari forklorfenuron temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju forklorfenuron. Stoga nije primjereno zadržati ograničenje za uporabu te tvari isključivo kao sredstva za reguliranje rasta biljaka.

               (12)

               Stoga je primjereno produljiti odobrenje za forklorfenuron.

               (13)

               U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja.

               (14)

               U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13. stavkom 4. trebalo bi na odgovarajući način izmijeniti Prilog Provedbenoj uredbi (EU) br. 540/2011.

               (15)

               Provedbenom uredbom Komisije (EU) 2017/1511 (7) datum isteka odobrenja za forklorfenuron produljen je do 31. listopada 2018. kako bi se postupak produljenja mogao završiti prije isteka roka valjanosti odobrenja te aktivne tvari. S obzirom na to da je odluka o produljenju odobrenja donesena prije novog datuma prestanka odobrenja, ova Uredba trebala bi se primjenjivati od 1. lipnja 2018.

               (16)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari forklorfenuron produljuje se kako je navedeno u Prilogu I.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. lipnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. svibnja 2018.

            Za Komisiju

            Predsjednik

         Jean-Claude JUNCKER

      (1)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1).

      (2)  Direktiva Komisije 2006/10/EZ od 27. siječnja 2006. o izmjenama i dopunama Direktive Vijeća 91/414/EEZ radi uvrštenja forklorfenurona i indoksakarba među djelatne tvari (SL L 25, 28.1.2006., str. 24.).

      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

      (6)  EFSA Journal 2017.;15(6):4874, str. 18. Dostupno na internetu: www.efsa.europa.eu.

      (7)  Provedbena uredba Komisije (EU) 2017/1511 od 30. kolovoza 2017. o izmjeni Provedbene uredbe (EU) br. 540/2011 u pogledu produljenja razdoblja odobrenja aktivnih tvari 1-metil-ciklopropen, beta-ciflutrin, klorotalonil, klorotoluron, cipermetrin, daminozid, deltametrin, dimetenamid-p, flufenacet, flurtamon, forklorfenuron, fostiazat, indoksakarb, iprodion, MCPA, MCPB, siltiofam, tiofanat-metil i tribenuron (SL L 224, 31.8.2017., str. 115.).

      PRILOG I.

                  Uobičajeni naziv, identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                  Forklorfenuron
                  CAS br. 68157-60-8
                  CIPAC br. 633

                  1-(2-klor-4-piridil)-3-fenilurea

                  ≥ 978 g/kg

                  1.6.2018.

                  31.5.2033.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za forklorfenuron, a posebno njegovi dodaci I. i II.
                  U toj ukupnoj ocjeni države članice moraju obratiti posebnu pozornost na sljedeće:

                              —

                              rizik za potrošače s obzirom na potencijalni rizik od metabolita u voćnim kulturama s jestivom korom.

                        Uvjeti uporabe prema potrebi uključuju mjere za smanjenje rizika.

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

      PRILOG II.
      Prilog Provedbenoj uredbi (EU) br. 540/2011 mijenja se kako slijedi:

                  1.

                  U dijelu A briše se unos 118. za forklorfenuron.

                  2.

                  U dijelu B dodaje se sljedeći unos:

                              Broj

                              Uobičajeni naziv, identifikacijski brojevi

                              Kemijski naziv prema IUPAC-u

                              Čistoća (1)

                              Datum odobrenja

                              Prestanak odobrenja

                              Posebne odredbe

                              „122

                              Forklorfenuron
                              CAS br. 68157-60-8
                              CIPAC br. 633

                              1-(2-klor-4-piridil)-3-fenilurea

                              ≥ 978 g/kg

                              1.6.2018.

                              31.5.2033.

                              Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za forklorfenuron, a posebno njegovi dodaci I. i II.
                              U toj ukupnoj ocjeni države članice moraju obratiti posebnu pozornost na sljedeće:

                                          —

                                          rizik za potrošače s obzirom na potencijalni rizik od metabolita u voćnim kulturama s jestivom korom.

                                    Uvjeti uporabe prema potrebi uključuju mjere za smanjenje rizika.

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.”


title: Provedbena uredba Komisije (EU) 2018/692 оd 7. svibnja 2018. o produljenju odobrenja aktivne tvari zoksamid u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

text:
               8.5.2018

               HR

               Službeni list Europske unije

               L 117/9

         PROVEDBENA UREDBA KOMISIJE (EU) 2018/692
   оd 7. svibnja 2018.
   o produljenju odobrenja aktivne tvari zoksamid u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
   budući da:

               (1)

               Direktivom Komisije 2003/119/EZ (2) zoksamid je uvršten u Prilog I. Direktivi Vijeća 91/414/EEZ (3) kao aktivna tvar.

               (2)

               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Odobrenje aktivne tvari zoksamid, kako je navedena u dijelu A Priloga Provedbenoj uredbi (EU) br. 540/2011, istječe 31. siječnja 2019.

               (4)

               Zahtjev za produljenje odobrenja aktivne tvari zoksamid podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

               (5)

               Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

               (6)

               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 5. kolovoza 2016. Europskoj agenciji za sigurnost hrane („Agencija”) i Komisiji.

               (7)

               Agencija je izvješće o ocjeni produljenja dostavila podnositelju zahtjeva i državama članicama na očitovanje te je primljene primjedbe proslijedila Komisiji. Agencija je uz to sažetak dodatne dokumentacije učinila dostupnim javnosti.

               (8)

               Agencija je 21. kolovoza 2017. Komisiji dostavila zaključak (6) o tome može li se očekivati da zoksamid ispunjava mjerila za odobravanje iz članka 4. Uredbe (EZ) br. 1107/2009. Komisija je 26. siječnja 2018. Stalnom odboru za bilje, životinje, hranu i hranu za životinje dostavila nacrt izvješća o produljenju odobrenja za zoksamid.

               (9)

               Podnositelju zahtjeva omogućeno je podnošenje primjedbi na nacrt izvješća o produljenju. Za jednu ili više reprezentativnih uporaba najmanje jednog sredstva za zaštitu bilja koje sadržava predmetnu aktivnu tvar utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena.

               (10)

               Stoga je primjereno produljiti odobrenje za zoksamid.

               (11)

               Procjena rizika za produljenje odobrenja aktivne tvari zoksamid temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju zoksamid. Stoga je primjereno ukinuti ograničenje za uporabu te tvari isključivo kao fungicida.

               (12)

               U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja. Posebno je primjereno zatražiti dodatne potvrdne informacije.

               (13)

               Provedbenu uredbu (EU) br. 540/2011 trebalo bi stoga na odgovarajući način izmijeniti.

               (14)

               Provedbenom uredbom Komisije (EU) 2018/84 (7) datum isteka odobrenja za zoksamid produljen je do 31. siječnja 2019. kako bi se postupak produljenja mogao dovrši prije isteka odobrenja te aktivne tvari. Međutim, s obzirom na to da je odluka o produljenju odobrenja donesena prije novog datuma isteka odobrenja, ovu Uredbu trebalo bi primjenjivati od 1. srpnja 2018.

               (15)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari zoksamid produljuje se kako je utvrđeno u Prilogu I.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. srpnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2018.

            Za Komisiju

            Predsjednik

         Jean-Claude JUNCKER

      (1)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

      (2)  Direktiva Komisije 2003/119/EZ od 5. prosinca 2003. o izmjeni Direktive Vijeća 91/414/EEZ radi uvrštavanja aktivnih tvari mezosulfuron, propoksikarbazon i zoksamid (SL L 325, 12.12.2003., str. 41.).

      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.)

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

      (6)  EFSA Journal 2017.; 15(9):4980. Dostupno na internetu: www.efsa.europa.eu.

      (7)  Provedbena uredba Komisije (EU) 2018/84 оd 19. siječnja 2018. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari klorpirifos, klorpirifos-metil, klotianidin, spojevi bakra, dimoksistrobin, mankozeb, mekoprop-p, metiram, oksamil, petoksamid, propikonazol, propineb, propizamid, piraklostrobin i zoksamid (SL L 16, 20.1.2018., str. 8.).

      PRILOG I.

                  Uobičajeni naziv, identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                  Zoksamid
                  CAS br. 156052-68-5
                  CIPAC br. 640

                  (RS)-3,5-dikloro-N-(3-kloro-1-etil-1-metil-2-oksopropil)-p-toluamid

                  ≥ 953 g/kg

                  1. srpnja 2018.

                  30. lipnja 2033.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za zoksamid, a posebno njegovi dodaci I. i II.
                  U toj ukupnoj ocjeni države članice moraju obratiti posebnu pozornost na sljedeće:

                              —

                              zaštitu podzemnih voda od metabolita RH-141455,

                              —

                              zaštitu pčela, vodenih organizama i gujavica.

                        Uvjeti uporabe prema potrebi uključuju mjere za smanjenje rizika.
                  Podnositelj zahtjeva mora Komisiji, državama članicama i Agenciji dostaviti potvrdne informacije u pogledu učinka postupaka pročišćavanja vode na vrstu ostataka prisutnih u vodi za piće u roku od dvije godine od objave Komisijinih smjernica za ocjenu učinka postupaka pročišćavanja vode na vrstu ostataka prisutnih u površinskim odnosno podzemnim vodama.

         (1)  Dodatni podaci o identifikaciji i specifikaciji aktivne tvari navedeni su u izvješću o pregledu.

      PRILOG II.
      Prilog Provedbenoj uredbi (EU) br. 540/2011 mijenja se kako slijedi:

                  1.

                  u dijelu A briše se unos 77. za zoksamid;

                  2.

                  u dijelu B dodaje se sljedeći unos:

                              Broj

                              Uobičajeni naziv, identifikacijski brojevi

                              Kemijski naziv prema IUPAC-u

                              Čistoća (1)

                              Datum odobrenja

                              Prestanak odobrenja

                              Posebne odredbe

                              „123.

                              Zoksamid
                              CAS br. 156052-68-5
                              CIPAC br. 640

                              (RS)-3,5-dikloro-N-(3-kloro-1-etil-1-metil-2-oksopropil)-p-toluamid

                              ≥ 953 g/kg

                              1. srpnja 2018.

                              30. lipnja 2033.

                              Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za zoksamid, a posebno njegovi dodaci I. i II.
                              U toj ukupnoj ocjeni države članice moraju obratiti posebnu pozornost na sljedeće:

                                          —

                                          zaštitu podzemnih voda od metabolita RH-141455,

                                          —

                                          zaštitu pčela, vodenih organizama i gujavica.

                                    Uvjeti uporabe prema potrebi uključuju mjere za smanjenje rizika.
                              Podnositelj zahtjeva dužan je Komisiji, državama članicama i Agenciji dostaviti potvrdne informacije u pogledu učinka postupaka pročišćavanja vode na vrstu ostataka prisutnih u vodi za piće u roku od dvije godine od objave Komisijinih smjernica za ocjenu učinka postupaka pročišćavanja vode na vrstu ostataka prisutnih u površinskim odnosno podzemnim vodama.”

         (1)  Dodatni podaci o identifikaciji i specifikaciji aktivne tvari navedeni su u izvješću o pregledu.


title: Provedbena uredba Vijeća (EU) 2018/689 od 7. svibnja 2018. o provedbi članka 15. stavka 3. Uredbe (EU) br. 1352/2014 o mjerama ograničavanja s obzirom na stanje u Jemenu

text:
               8.5.2018

               HR

               Službeni list Europske unije

               L 117/1

         PROVEDBENA UREDBA VIJEĆA (EU) 2018/689
   od 7. svibnja 2018.
   o provedbi članka 15. stavka 3. Uredbe (EU) br. 1352/2014 o mjerama ograničavanja s obzirom na stanje u Jemenu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 1352/2014 od 18. prosinca 2014. o mjerama ograničavanja s obzirom na stanje u Jemenu (1), a posebno njezin članak 15. stavak 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. prosinca 2014. donijelo Uredbu (EU) br. 1352/2014.

               (2)

               Odbor Vijeća sigurnosti Ujedinjenih naroda, osnovan na temelju stavka 19. Rezolucije Vijeća sigurnosti Ujedinjenih naroda 2140 (2014), 23. travnja 2018. ažurirao je podatke koji se odnose na jednu osobu koja podliježe mjerama ograničavanja.

               (3)

               Prilog I. Uredbi (EU) br. 1352/2014 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 1352/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2018.

            Za Vijeće

            Predsjednica

         E. ZAHARIEVA

      (1)  SL L 365, 19.12.2014., str. 60.

      PRILOG
      Unos za niže navedenu osobu zamjenjuje se sljedećim unosom:

                     „3.

                     Ali Abdullah Saleh (drugo ime: Ali Abdallah Salih).
                     Izvorno pismo:
                     Položaj: (a) predsjednik jemenske stranke Općeg narodnog kongresa; (b) bivši predsjednik Republike Jemena. Datum rođenja: (a) 21.3.1945.; (b) 21.3.1946.; (c) 21.3.1942.; (d) 21.3.1947. Mjesto rođenja: (a) Bayt al-Ahmar, pokrajina Sana'a, Jemen; (b) Sana'a, Jemen; (c) Sana'a, Sanhan, Al-Rib' al-Sharqi. Državljanstvo: jemensko. Putovnica br.: 00016161 (Jemen). Nacionalni identifikacijski br.: 01010744444. Ostale informacije: Spol: muški. Status: navodno preminuo. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5837306. Datum uvrštenja na popis UN-a: 7.11.2014. (izmijenjeno 20. studenoga 2014., 23 travnja 2018.).

                        Dodatne informacije iz sažetka razloga za uvrštenje na popis koji je pripremio Odbor za sankcije:

                     Ali Abdullah Saleh uvršten je na popis osoba protiv kojih se uvode sankcije 7. studenoga 2014. u skladu sa stavcima 11. i 15. Rezolucije 2140 (2014) jer ispunjava kriterije za označivanje utvrđene u stavcima 17. i 18. Rezolucije.
                     Ali Abdullah Saleh sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.
                     U skladu sa sporazumom od 23. studenoga 2011., koji je podržalo Vijeće za suradnju u Zaljevu, Ali Abdullah Saleh odstupio je s položaja predsjednika Jemena nakon više od 30 godina.
                     Od jeseni 2012. Ali Abdullah Saleh navodno je postao jedan od glavnih pristaša nasilnih radnji skupine Houthi u sjevernom Jemenu.
                     Sukobi na jugu Jemena u veljači 2013. bili su rezultat zajedničkih napora Saleha, AQAP-a i južnjačkog separatista Alija Salima al-Bayda s ciljem izazivanja nereda prije Konferencije za nacionalni dijalog 18. ožujka 2013. u Jemenu. Nedavno, od rujna 2014., Saleh destabilizira Jemen iskorištavanjem drugih kako bi potkopao vladu i uzrokovao dovoljno nestabilnosti kako bi zaprijetio državnim udarom. Prema izvješću iz rujna 2014. Povjerenstva stručnjaka Ujedinjenih naroda za Jemen, sugovornici tvrde da Saleh podupire nasilne radnje nekih Jemenaca pružajući im sredstva i političku potporu te tako što osigurava da članovi Općeg narodnog kongresa i dalje na razne načine doprinose destabilizaciji Jemena.”


title: Provedbena uredba Komisije (EU) 2018/690 оd 7. svibnja 2018. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari fenazakin (Tekst značajan za EGP. )

text:
               8.5.2018

               HR

               Službeni list Europske unije

               L 117/3

         PROVEDBENA UREDBA KOMISIJE (EU) 2018/690
   оd 7. svibnja 2018.
   o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari fenazakin
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. točku (c),
   budući da:

               (1)

               Provedbenom direktivom Komisije 2011/39/EU (2) fenazakin je uvršten u Prilog I. Direktivi Vijeća 91/414/EEZ (3) kao aktivna tvar.

               (2)

               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Odobrenje aktivne tvari fenazakin, kako je navedena u dijelu A Priloga Provedbenoj uredbi (EU) br. 540/2011, ograničeno je na uporabe kao akaricid na ukrasnom bilju u staklenicima.

               (4)

               U skladu s člankom 7. stavkom 1. Uredbe (EZ) br. 1107/2009 Gowan Comércio Internacional e Serviços Limitada, proizvođač aktivne tvari, 19. rujna 2011. podnio je Grčkoj, imenovanoj državi članici izvjestiteljici, zahtjev za izmjenu uvjeta odobrenja za fenazakin radi uklanjanja ograničenja i odobravanja uporabe na grožđu, agrumima, jezgričavom voću i koštuničavom voću. Država članica izvjestiteljica utvrdila je da je zahtjev prihvatljiv.

               (5)

               Država članica izvjestiteljica pripremila je dopunu nacrtu izvješća o ocjeni i dostavila ga 14. veljače 2012. Europskoj agenciji za sigurnost hrane („Agencija”) i Komisiji.

               (6)

               Agencija je dopunu nacrtu izvješća o ocjeni proslijedila na očitovanje podnositelju zahtjeva i državama članicama te ju je učinila dostupnom javnosti u skladu s člankom 12. stavkom 1. Uredbe (EZ) br. 1107/2009.

               (7)

               Agencija je 19. ožujka 2013. Komisiji dostavila zaključak (5) o tome može li se pretpostaviti da nove uporabe aktivne tvari fenazakin ispunjavaju mjerila za odobravanje iz članka 4. Uredbe (EZ) br. 1107/2009. Komisija je izmijenjeni nacrt izvješća o pregledu poslala na očitovanje podnositelju zahtjeva 17. rujna 2013. i Stalnom odboru za prehrambeni lanac i zdravlje životinja 2. listopada 2013. Stalni odbor nije mogao donijeti zaključak o tome je li primjereno izmijeniti uvjete odobrenja za fenazakin kao je zatražio podnositelj zahtjeva.

               (8)

               Nakon dodatnog pregleda dokumentacije Komisija je izradila nacrt dopune izvornom izvješću o pregledu i nacrt uredbe o fenazakinu. Komisija je 13. prosinca 2017. Stalnom odboru za bilje, životinje, hranu i hranu za životinje dostavila nacrt dopune izvješću o pregledu i nacrt uredbe.

               (9)

               Komisija je podnositelja zahtjeva pozvala da se očituje o nacrtu dopune izvješću o pregledu za fenazakin. Podnositelj zahtjeva podnio je primjedbe, koje su pažljivo pregledane.

               (10)

               Nije dokazano da se može očekivati da sredstva za zaštitu bilja koja sadržavaju fenazakin načelno ispunjavaju zahtjeve utvrđene u članku 4. Uredbe (EZ) br. 1170/2009 osim ako se zadrži važeće ograničenje na uporabu samo u staklenicima. Stoga je primjereno zadržati ograničenje na uporabu samo u staklenicima, kako je utvrđeno članom 3 stavkom 27. Uredbe (EZ) br. 1107/2009.

               (11)

               Za jednu ili više reprezentativnih uporaba najmanje jednog sredstva za zaštitu bilja koje sadržava predmetnu aktivnu tvar utvrđeno je da su mjerila za odobravanje iz članka 4. Uredbe (EZ) br. 1107/2009 ispunjena kad se sredstvo za zaštitu bilja upotrebljava na jestivoj kulturi. Stoga nije primjereno zadržati ograničenje uporabe fenazakina samo na ukrasnom bilju.

               (12)

               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je i primjereno izmijeniti uvjete odobrenja aktivne tvari fenazakin uz određene uvjete i ograničenja. Provedbenu uredbu (EU) br. 540/2011 trebalo bi stoga na odgovarajući način izmijeniti.

               (13)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2018.

            Za Komisiju

            Predsjednik

         Jean-Claude JUNCKER

      (1)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

      (2)  Provedbena direktiva Komisije 2011/39/EU od 11. travnja 2011. o izmjeni Direktive Vijeća 91/414/EEZ radi uvrštavanja fenazakina kao aktivne tvari te o izmjeni Odluke Komisije 2008/934/EZ (SL L 97, 12.4.2011., str. 30).

      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Europska agencija za sigurnost hrane; Conclusion on the peer review of the pesticide risk assessment of the active substance fenazaquin (Zaključak o stručnom pregledu procjene rizika od uporabe aktivne tvari fenazakin kao pesticida). EFSA Journal 2013.;11(4):3166. [80 str.] doi:10.2903/j.efsa.2013.3166.

      PRILOG
      Stupac „Posebne odredbe” retka 342., fenazakin, dijela A Priloga Provedbenoj uredbi (EU) br. 540/2011 zamjenjuje se sljedećim:

         „DIO A
         Dopušten za uporabu samo kao akaricid u staklenicima.
         DIO B
         Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za fenazakin, a posebno njegovi dodaci I. i II., u završnoj verziji donesenoj 11. ožujka 2011. u Stalnom odboru za prehrambeni lanac i zdravlje životinja te zaključci dopune izvješću o pregledu za fenazakin, a posebno njegovi dodaci I. i II., u završnoj verziji donesenoj 22. ožujka 2018. u Stalnom odboru za bilje, životinje, hranu i hranu za životinje.
         U toj ukupnoj ocjeni države članice moraju obratiti posebnu pozornost na sljedeće:

                     (a)

                     zaštitu vodenih organizama;

                     (b)

                     zaštitu korisnika sredstva te osigurati da je uvjetima uporabe obuhvaćena primjena odgovarajuće osobne zaštitne opreme;

                     (c)

                     zaštitu pčela;

                     (d)

                     rizik za pčele i bumbare koji su pušteni u cilju oprašivanja kada se tvar primjenjuje u staklenicima;

                     (e)

                     rizik za potrošače, osobito od ostataka nastalih tijekom prerade;

                     (f)

                     uvjete uporabe kako bi se izbjegla izloženost kultura namijenjenih prehrani ljudi i životinja ostacima fenazakina.

               Uvjeti uporabe prema potrebi uključuju mjere za smanjenje rizika.”


title: Provedbena uredba Vijeća (EU) 2018/698 od 8. svibnja 2018. o provedbi članka 17. stavka 3. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici

text:
               8.5.2018

               HR

               Službeni list Europske unije

               LI 117/1

         PROVEDBENA UREDBA VIJEĆA (EU) 2018/698
   od 8. svibnja 2018.
   o provedbi članka 17. stavka 3. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 224/2014 od 10. ožujka 2014. o mjerama ograničavanja s obzirom na stanje u Srednjoafričkoj Republici (1), a posebno njezin članak 17. stavak 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. ožujka 2014. donijelo Uredbu (EU) br. 224/2014.

               (2)

               Odbor Vijeća sigurnosti Ujedinjenih naroda („VSUN”), osnovan na temelju Rezolucije VSUN-a 2127 (2013), 26. travnja 2018. ažurirao je podatke koji se odnose na jednu osobu koja podliježe mjerama ograničavanja.

               (3)

               Prilog I. Uredbi (EU) br. 224/2014 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 224/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. svibnja 2018.

            Za Vijeće

            Predsjednica

         E. ZAHARIEVA

      (1)  SL L 70, 11.3.2014., str. 1.

      PRILOG
      Unos za niže navedenu osobu zamjenjuje se sljedećim unosom:

                     „8.

                        Eugène BARRET NGAÏKOSSET (također poznat kao: (a) Eugene Ngaikosset; (b) Eugene Ngaikoisset; (c) Eugene Ngakosset; (d) Eugene Barret Ngaikosse; (e) Eugene Ngaikouesset; (f) ‚The Butcher of Paoua’; (g) Ngakosset)
                     Položaj: (a) bivši kapetan, predsjednička garda SAR-a; (b) bivši kapetan, ratna mornarica SAR-a.
                     Datum rođenja: 8. listopada 1967.
                     Nacionalni identifikacijski broj: Srednjoafričke oružane snage (FACA), vojni identifikacijski broj 911-10-77.
                     Adresa: Bangui, Srednjoafrička Republika.
                     Datum uvrštenja na popis UN-a: 17. prosinca 2015.

                        Ostale informacije: Kapetan Eugène Barret Ngaïkosset bivši je član predsjedničke garde bivšeg predsjednika Françoisa Bozizéa i povezan je s pokretom anti-Balaka. Pobjegao je iz zatvora 17. svibnja 2015. nakon izručenja iz Brazzavillea i osnovao je vlastitu frakciju anti-Balake u kojoj su i bivši borci FACA-e. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/6217455.

                        Informacije iz sažetka razloga za uvrštavanje na popis Odbora za sankcije:

                     Eugène Barret Ngaïkosset uvršten je na popis 17. prosinca 2015. na temelju stavka 11. i stavka 12. točaka (b) i (f) Rezolucije 2196 (2015) zbog ‚sudjelovanja u ili pružanja potpore radnjama kojima se podrivaju mir, stabilnost ili sigurnost SAR-a’; ‚koji sudjeluju u planiranju, usmjeravanju ili poduzimanju radnji kojima se krši međunarodno pravo o ljudskim pravima ili međunarodno humanitarno pravo, ovisno o slučaju, ili radnji koje predstavljaju zlouporabe ili povrede ljudskih prava u SAR-u, između ostalog radnje koje uključuju seksualno nasilje, napade na civile, napade na etničkoj ili religijskoj osnovi, napade na škole i bolnice te otmice i prisilno iseljavanje’; i ‚koji sudjeluju u planiranju, usmjeravanju, sponzoriranju ili izvođenju napada na misije UN-a ili međunarodne sigurnosne snage, uključujući MINUSCA-u, misije Europske unije i francuske operacije koje im pružaju potporu.’

                           Dodatne informacije:

                     Ngaïkosset jedan je od glavnih počinitelja nasilja koje je izbilo u Banguiju krajem rujna 2015. Ngaïkosset i drugi članovi anti-Balake surađivali su s marginaliziranim članovima ex-Séléke u pokušaju destabilizacije prijelazne vlade SAR-a. U noći između 27. i 28. rujna 2015. Ngaïkosset i drugi neuspješno su pokušali osvojiti tabor žandarmerije ‚Izamo’ radi krađe oružja i streljiva. Skupina je 28. rujna opkolila urede nacionalnog radija SAR-a.
                     U četvrti PK5 1. listopada 2015. održan je sastanak između Ngaïkosseta i Harouna Gayea, vođe skupine Front Populaire pour la Renaissance de Centrafrique (FPRC), s ciljem planiranja zajedničkog napada na Bangui u subotu 3. listopada.
                     Ministar pravosuđa SAR-a 8. listopada 2015. objavio je planove da se povede istraga o Ngaïkossetu i drugim pojedincima zbog njihove uloge u nasilju u Banguiju u rujnu 2015. Navedeno je da su Ngaïkosset i drugi sudjelovali u ‚nečuvenom ponašanju koje je povreda unutarnje sigurnosti države, urota, poticanje na građanski rat, građanski neposluh, mržnja i sudioništvo.’ Srednjoafrička pravna tijela dobila su nalog da pokrenu istragu radi nalaženja i uhićenja počinitelja i supočinitelja.
                     Pretpostavlja se da je Ngaïkosset 11. listopada 2015. zatražio od paravojne skupine anti-Balake koja je bila pod njegovim zapovjedništvom da izvede otmice, posebno francuskih državljana, ali i političkih ličnosti SAR-a i dužnosnika UN-a, s ciljem prisiljavanja prijelazne predsjednice Catherine Samba-Panze na odstupanje s položaja.”


title: Provedbena uredba Komisije (EU) 2018/875 оd 15. lipnja 2018. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
               18.6.2018

               HR

               Službeni list Europske unije

               L 154/1

         PROVEDBENA UREDBA KOMISIJE (EU) 2018/875
   оd 15. lipnja 2018.
   o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
   budući da:

               (1)

               U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se odnosi zamrzavanje sredstava i ekonomskih izvora smještenih izvan Iraka na dan 22. svibnja 2003. u skladu s tom uredbom.

               (2)

               Odbor za sankcije Vijeća sigurnosti Ujedinjenih naroda odlučio je 7. lipnja 2018. izbrisati jedan unos s popisa osoba ili subjekata na koje se treba primjenjivati zamrzavanje sredstava i ekonomskih izvora.

               (3)

               Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

         DONIJELA JE OVU UREDBU:
   Članak 1.
   Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. lipnja 2018.

            Za Komisiju,

            u ime predsjednika,

            Voditeljica Službe za instrumente vanjske politike

      (1)  SL L 169, 8.7.2003., str. 6.

      PRILOG
      U Prilogu III. Uredbi (EZ) br. 1210/2003 briše se sljedeći unos:

                     „1.

                     Central Bank of Iraq, Rashid Street, Baghdad, Iraq. Druge informacije: bivši guverner bio je dr. Issam El Moulla HWEISH; uredi u Mosulu i Basri.”


title: Provedbena uredba Komisije (EU) 2018/919 оd 27. lipnja 2018. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
               29.6.2018

               HR

               Službeni list Europske unije

               L 164/2

         PROVEDBENA UREDBA KOMISIJE (EU) 2018/919
   оd 27. lipnja 2018.
   o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
   budući da:

               (1)

               Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

               (3)

               Uredbu (EZ) br. 1484/95 stoga bi trebalo na odgovarajući način izmijeniti.

               (4)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. lipnja 2018.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 150, 20.5.2014., str. 1.

      (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

      PRILOG
      „
            PRILOG I.

                        Oznaka KN

                        Opis robe

                        Reprezentativna cijena
                        (EUR/100 kg)

                        Jamstvo iz članka 3.
                        (EUR/100 kg)

                        Podrijetlo (1)

                        0207 12 10

                        Trupovi peradi vrste Gallus domesticus pod nazivom ‚70 % piletina’, smrznuti

                        101,3

                        0

                        AR

                        0207 12 90

                        Trupovi peradi vrste Gallus domesticus pod nazivom ‚65 % piletina’, smrznuti

                        127,4

                        0

                        AR

                        225,0

                        0

                        BR

                        0207 14 10

                        Rezani dijelovi peradi vrste Gallus domesticus bez kostiju, smrznuti

                        240,2

                        18

                        AR

                        225,9

                        22

                        BR

                        333,9

                        0

                        CL

                        236,6

                        19

                        TH

                        0207 27 10

                        Rezani dijelovi puretine bez kostiju, smrznuti

                        304,7

                        0

                        BR

                        323,1

                        0

                        CL

                        0408 91 80

                        Jaja bez ljuske, sušena

                        242,1

                        1

                        AR

                        1602 32 11

                        Pripravci nekuhane peradi vrste Gallus domesticus

                        247,7

                        12

                        BR

                  ”

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).